Diari Oficial de la Generalitat Valenciana


Sumari del DOGV 7474, del 26-02-2015 (2015/1720)

RESOLUCIÓ de 17 de febrer de 2015, de la Direcció General de Recursos Humans, per la qual adjudica destinacions a les persones que han superat les proves selectives d'accés al grup C1, sector administració especial, educadors/educadores d'educació especial, torn d'accés lliure i torn de promoció interna, convocatòries números 9/10 i 10/10, corresponents a l'oferta d'ocupació pública de 2010 de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7474

Data del DOGV
:   26-02-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/1720


Data del document
:   17-02-2015

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * funcionari

RESOLUCIÓ de 17 de febrer de 2015, de la Direcció General de Recursos Humans, per la qual adjudica destinacions a les persones que han superat les proves selectives d'accés al grup C1, sector administració especial, educadors/educadores d'educació especial, torn d'accés lliure i torn de promoció interna, convocatòries números 9/10 i 10/10, corresponents a l'oferta d'ocupació pública de 2010 de la Generalitat. [2015/1720]  
Les ordes 13/2011 i 14/2011, de 21 de març, de la Conselleria de Justícia i Administracions Públiques (DOCV 6501, 13.04.2011), van convocar proves selectives d'accés al subgrup C1, sector administració especial, educadors d'educació especial, torn d'accés lliure i torn de promoció interna, convocatòries 9/10 i 10/10, corresponents a l'oferta d'ocupació pública de 2010 de la generalitat.  
  
Per mitjà de resolucions de 10 de desembre de 2014, de la Conselleria d'Hisenda i Administració Pública (DOCV 7428, 22.12.2014), es van fer públiques les llistes de les persones aspirants que han superat les proves selectives esmentades i se les cita per a la presentació de la documentació acreditativa del compliment dels requisits per al nomenament com a personal funcionari de carrera.  
Per la Resolució de 27 de gener de 2015, de la Direcció General de Recursos Humans (DOCV 7454, 30.01.2015), es convoca les persones aspirants seleccionades per a l'elecció de destinació.  
En l'acte únic celebrat el dia 3 de febrer de 2015 en la seu de la Conselleria d'Hisenda i Administració Pública, va elegir destinació el personal que va superar el procés selectiu esmentat.  
  
Per tant, i fent ús de les competències que tinc atribuïdes per l'article 39 del Decret 20/2013, de 25 de gener, del Consell de la Generalitat, que aprova el Reglament orgànic i funcional de la Conselleria d'Hisenda i Administració Pública, resolc:  
  
Primer. Adjudicació dels llocs de treball  
Adjudicar amb caràcter definitiu a les persones que van superar les proves selectives d'accés al subgrup C1, cos C1-03, especialista en educació especial de l'Administració de la Generalitat, torn d'accés lliure i torn de promoció interna, convocatòries 9/10 i 10/10, els llocs de treball que s'especifiquen en l'annex d'esta resolució.  
  
  
Segon. Cessaments i presa de possessió  
Presa de possessió  
L'acte de presa de possessió tindrà lloc el dia 2 de març de 2015, amb efecte de l'1 de març, a les 09.30 hores, en la seu de la Conselleria d'Hisenda i Administració Publica, al carrer del Palau, 14, de València.  
No obstant això, i de conformitat amb el que disposa l'article 25.3 del Decret 33/1999, de 9 de març, que aprova el Reglament de selecció i provisió de llocs de treball del personal comprés en l'àmbit d'aplicació de la Llei de la Funció Pública Valenciana, este personal disposa d'un mes de termini, que acaba el 31 de març de 2015, per a prendre possessió del lloc de treball adjudicat. Si fa ús d'este termini, per escrit i abans de la data que s'ha dit, durant este termini no es merita cap retribució.  
  
Cessaments  
1. Les persones que han de prendre possessió del lloc de treball adjudicat en pel que disposa l'apartat primer d'esta resolució, cessaran d'ofici el dia 28 de febrer de 2015 en el lloc que exercisquen.  
  
2. Així mateix, les persones que es troben exercint amb destinació provisional, o per mitjà d'un nomenament interí, algun dels llocs de treball adjudicats, cessaran d'ofici amb efecte del dia 28 de febrer de 2015.  
  
Esta resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades hi poden interposar un recurs de reposició, amb caràcter potestatiu, davant de l'òrgan que l'ha dictat, en el termini d'un mes, comptador des de l'endemà de la publicació. Alternativament, si no es recorre en reposició, s'hi pot interposar un recurs contenciós administratiu davant del Jutjat Contenciós Administratiu de la ciutat de València, o del de la circumscripció on tinga la persona recurrent el domicili, en el termini de dos mesos comptadors des de l'endemà de la publicació d'esta resolució.  
  
  
València, 17 de febrer de 2015.- La directora general de Recursos Humans: Ana Brugger Navarro.